دونن آخشام یوفا شامپیونلار لیگی‌نین یوفا شامپیونلار لیگی‌نین پلی-اوف مرحله‌سینده آغدامین "قاراباغ" کلوبو حل ائدیجی موسابیقه‌یه چیخدی.
قره باغ تیمی سفرده دانیمارکانین "کوپنهاگن" کلوبو ایله قارشیلاشدی. اویوندا حساب بیرینجی حیصه‌نین سون‌لاریندا - 45-جی دقیقه‌ده سانتاندرین ووردوغو گل ایله آچیب و تیملر فاصیله‌یه بو نتیجه ایله یوللانیب. ایکینجی حیصه‌ده ایسه "قاراباغ" داها دا عزمکارلیق نوماییش ائتدیره‌رک حسابی برابرلشدیریب. دینو ندلووو 63-جو دقیقه‌ده رقیب قاپی‌سینی دقیق نیشان آلیب. 66-جی دقیقه‌ده ایسه آندریا پاولوویچ باشلا ووردوغو گل ایله "کوپنهاگن"ی اؤنه چیخاریب.
موسابیقه "کوپنهاگن"ین 2:1 حساب‌لی غلبه‌سی ایله باشا چاتیب. ایکی اویونون نتیجه‌سی برابر اولسا دا، رقیب میداندا وورولان توپ حسابینا گؤره "قاراباغ" نؤوبتی مرحله‌یه آدلاییب. دانیمارکا تمثیلچی‌سی ایله باکی‌داکی گؤروش قوربان قوربانووون یئتیرمه‌لری‌نین 1:0 حساب‌لی غلبه‌سی ایله یئکونلاشیب.
بئله‌لیکله، "قاراباغ" شامپیونلار لیگی‌نین قروپ مرحله‌سینه یوکسه‌لن ایلک آذربایجان کلوبو اولوب.
